ການຊ້ອມລົບ ຈົງອາງຄຳ ມີຂຶ້ນ ທັງໆທີ່ເກີດ ຄວາມເຄັ່ງຕຶງ ລະຫວ່າງ ສຫລ ແລະໄທ (ວີດີໂອ ພາສາລາວ)
ການຊ້ອມລົບ ຊຶ່ງມີຫຼາຍໆປະເທດເຂົ້າຮ່ວມ ທີ່ຮ້ອງວ່າ ຈົງອາງຄຳ ນັ້ນ ໄດ້ມີຂຶ້ນ ທັງໆທີ່ໄດ້ເກີດ ຄວາມເຄັ່ງຕຶງ ທາງດ້ານການເມືອງ ລະຫວ່າງ ສຫລ ກັບໄທ.
ຍັງມີຄວາມເຄັ່ງຕຶງຢູ່ຕໍ່ມາ ລະຫວ່າງພວກຜູ້ນຳທະຫານ ຂອງໄທ ທີ່ເຂົ້າຍຶດອຳນາດຈາກລັດຖະບານ ທີ່ຖືກເລືອກຂຶ້ນມາຂອງປະ ເທດໃນເດືອນພຶດສະພາປີກາຍນີ້ ກັບສະຫະລັດທີ່ໄດ້ຮຽກຮ້ອງ ໃຫ້ຍົກເລີກກົດໄອຍະການເສິກແລະກັບຄືນໄປສູ່ການປົກຄອງ ແບບປະຊາທິປະໄຕໃນທັນທີ ຄວາມເຄັ່ງຕຶງດັ່ງກ່າວນີ້ໄດ້ພາໃຫ້ ມີການປ່ຽນແປງ ໃນການເຝິກຊ້ອມປະຈຳປີ ຂອງທະຫານ ຊຶ່ງມີ ຫຼາຍປະເທດເຂົ້າຮ່ວມ ຢູ່ທີ່ປະເທດໄທ ຜູ້ສື່ຂ່າວວີໂອເອ Steve Herman ມີລາຍງານຈາກສະໜາມບິນກອງທັບເຮືອໄທ ທີ່ອູ່ຕະ ເພົາບ່ອນທີ່ໄດ້ມີການເຝິກຊ້ອມກ່ຽວກັບການຍົກຍ້າຍປະຊາຊົນ ຊາວຍີ່ປຸ່ນ ອາເມຣິກັນແລະໄທເປັນຈຳນວນຫຼວງຫຼາຍ ໃນກໍລະ ນີທີ່ເກີດໄພຫາຍະນະຊຶ່ງໄພສານຈະນຳເອົາລາຍລະອຽດມາສະ ເໜີທ່ານໃນອັນດັບຕໍ່ໄປ ໄດ້ເກີດແຜ່ນດິນໄຫວ ຂະໜາດແຮງຂຶ້ນ ໃນປະເທດນຶ່ງ ຢູ່ເຂດເອເຊຍ ບັນດາປະເທດ ຕ່າງໆແມ່ນມີຄວາມກະຕືລືລົ້ນທີ່ຈະເຂົ້າໄປຊ່ອຍເຫຼືອປະຊາຊົນຂອງຕົນໃຫ້ອອກມາໄດ້ ຢ່າງປອດໄພ ນັ້ນຄືເຫດການ ທີ່ໄດ້ມີການເຝິກຊ້ອມ ທີ່ສະໜາມບິນ ຊຶ່ງຕັ້ງຢູ່ແຄມອ່າວ ສະຫຍາມເມື່ອວັນອາທິດຜ່ານມາໃນລະຫວ່າງການຊ້ອມລົບຈົງອາງຄຳຫຼື Cobra Gold ການຊ້ອມລົບນາໆຊາດປະຈຳປີດັ່ງກ່າວ ທີ່ໄດ້ປະຕິບັດກັນມາ 30 ກ່ວາປີແລ້ວນັ້ນ ໃນປີ ນີ້ແມ່ນມີ ຜູ້ປະກອບສ່ວນແລະສັງເກດການ ປະມານ 6700 ຄົນ ຈາກ 24 ປະເທດ ແຕ່ການຊ້ອມລົບໃນປີ 2015 ນີ້ ແມ່ນເກືອບວ່າ ບໍ່ໄດ້ເກີດຂຶ້ນດ້ວຍຊ້ຳ ສະຫະລັດໄດ້ໄຕ່ຕອງຢ່າງໜັກ ທີ່ຈະຍົກເລີກການຊ້ອມລົບນີ້ ຫຼັງຈາກກອງທັບໄທໄດ້ກໍ່ ລັດຖະປະຫານ ຍຶດອຳນາດອີກຄັ້ງນຶ່ງ ໃນບັ້ນສຸດທ້າຍແລ້ວ ວໍຊິງຕັນ ກໍໄດ້ຕັດສິນໃຈ ຫລຸດຂະໜາດຂອງການຊ້ອມລົບຈົງອາງຄຳລົງ ທ່ານ Gregory Poling ນັກວິເຄາະທີ່ສູນກາງຍຸດທະສາດແລະການສຶກສານາໆຊາດທີ່ ນະຄອນຫຼວງວໍຊິງຕັນກ່າວວ່າ ສະຫະລັດຕ້ອງການຢາກສົ່ງສານທີ່ມີນ້ຳສຽງຕຳໜິໄປໃຫ້ ໄທ ທ່ານ Poling ເວົ້າວ່າ ພົນເຮືອຕີວັນນະພົລ ກລົມເກົ້າ ຈາກກອງທັບເຮືອຂອງຣາດຊະອານາຈັກໄທໄດ້ສະແດງ ຄວາມໂລ່ງໃຈ ທີ່ການຊ້ອມລົບຈົງອາງຄຳ ໄດ້ມີຂຶ້ນຕາມໝາຍກຳນົດການ ໃນປີນີ້ ແຕ່ ແນວໃດກໍຕາມ ທ່ານຮູ້ສຶກເສຍໃຈທີ່ ບໍ່ມີການຍົກພົນຂຶ້ນບົກ ຮ່ວມຢູ່ດ້ວຍ ພົນເຮືອຕີວັນນະພົລ ກ່າວວ່າ ຮ້ອຍເອກທະຫານມາຣີນ Hector Contreras ຜູ້ບັນຊາການກຳລັງສະຫະລັດດ້ານການ ເຝິກຊ້ອມປະຕິບັດງານຍົກຍ້າຍພົນລະເຮືອນຄັ້ງນີ້ ກໍເຫັນພ້ອມນຳ ຮ້ອຍເອກ Contreras ເວົ້າວ່າ ແຕ່ການຊ້ອມລົບ ຈົງອາງຄຳ ຈະມີຂຶ້ນຫລືບໍ່? ໃນປີໜ້ານີ້ ໂດຍສະເພາະແລ້ວ ຖ້າວ່າໄທ ຫາກຍັງຢູ່ພາຍໃຕ້ການປົກຄອງຂອງພວກທະຫານ ນັກວິເຄາະ Gregory Poling ຈາກ ສູນກາງຍຸດທະສາດແລະການສຶກສານາໆຊາດ ກ່າວວ່າ ມັນຂຶ້ນຢູ່ກັບສະຖານະການ ທ່ານ Poling ເວົ້າວ່າ “ ພວກສະໜັບສະໜຸນ ໃຫ້ສືບຕໍ່ທຳການຊ້ອມລົບ ຈົງອາງຄຳ ກ່າວວ່າ ຖ້າສະຫະລັດ ຫາກ ເລືອກເອົາການຍົກເລີກ ບໍ່ເຂົ້າຮ່ວມການຊ້ອມລົບກັບໄທແລ້ວ ພວກຜູ້ນຳທະຫານໄທ ກໍ ອາດຈະຫັນໄປສະແຫວງຫາສາຍພົວພັນທີ່ໃກ້ຊິດກັບຈີນຫຼາຍຂຶ້ນ ກໍເປັນໄດ້